CELEX: 62010CN0490
Language: da
Date: 2010-10-12 00:00:00
Title: Sag C-490/10: Sag anlagt den 12. oktober 2010 — Europa-Parlamentet mod Rådet for Den Europæiske Union

15.1.2011   
            
            
               DA
            
            
               Den Europæiske Unions Tidende
            
            
               C 13/18
            
         Sag anlagt den 12. oktober 2010 — Europa-Parlamentet mod Rådet for Den Europæiske Union
   (Sag C-490/10)
   ()
   2011/C 13/30
   Processprog: fransk
   
      Parter
   
   
      Sagsøger: Europa-Parlamentet (ved M. Gómez-Leal, J. Rodrigues og L. Visaggio, som befuldmægtigede)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets forordning (EU, Euratom) nr. 617/2010 af 24. juni 2010 om indberetning til Kommissionen om investeringsprojekter i energiinfrastruktur i Den Europæiske Union og om ophævelse af forordning (EF) nr. 736/96 (1) annulleres.
            
         
               —
            
            
               Rådet for den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Under dette søgsmål har Europa-Parlamentet nedlagt påstand om annullation af Rådets forordning (EU, Euratom) nr. 617/2010 af 24. juni 2010, hvorved Rådet har indført en ensartet ramme for indberetning til Kommissionen af oplysninger om investeringsprojekter i energiinfrastruktur. Denne forordning er vedtaget af Rådet med et dobbelt retsgrundlag i artikel 337 TEUF og 187 EA. Ifølge Parlamentet er Rådets valg af retsgrundlaget fejlagtigt, idet de foranstaltninger, der er omfattet af den anfægtede forordning, vedrører EU’s opgaver på energiområdet, der reguleres specifikt af artikel 194 TEUF. Disse foranstaltninger burde således være vedtaget på baggrund af artikel 194, stk. 2, i medfør af den deri anførte almindelige lovgivningsprocedure og ikke i henhold til artikel 337 TEUF, der ikke kræver nogen form for inddragelse af Parlamentet. Parlamentet er ligeledes af den opfattelse, at det ikke er nødvendigt også at anvende artikel 187 EA for at vedtage de pågældende foranstaltninger.
   
      (1)  EUT L 180, s. 7.